ხოროს მთა

ხოროს მთა — მთა საქართველოში, სამცხე-ჯავახეთის მხარეში, ადიგენის მუნიციპალიტეტში. მდებარეობს მესხეთის ქედის სამხრეთ კალთაზე, მდინარე კურცხანის (ოცხის მარჯვენა შენაკადი) სათავეებში. სიმაღლე ზღვის დონიდან 2490 მ. აგებულია შუაეოცენური ანდეზიტებითა და მისი პიროკლასთოლითებით. კალთები შემოსილია სუბალპური და ალპური მდელოს ბალახეულით.

 ლიტერატურა 

კატეგორია:სამცხე-ჯავახეთის მხარის მთები